
Prijavitelj: Dobrodelno društvo Pomagajmo odprtih src

Naslov projekta: Opolnomočene romske ženske – glas, znanje, moč

Projekt »Opolnomočene romske ženske – glas, znanje, moč« je namenjen krepitvi socialnega in ekonomskega položaja romskih žensk, ki sodijo med najbolj ranljive skupine na področju enakosti spolov. Projekt naslavlja večplastno diskriminacijo, s katero se romske ženske pogosto soočajo zaradi kombinacije spolne, etnične in socialne neenakosti, ter spodbuja njihovo aktivnejše vključevanje v družbo.

Skozi niz delavnic, individualnega mentorstva in terenskega dela bodo udeleženke pridobile znanja o pravicah žensk, enakosti spolov, finančni pismenosti in zaposlitvenih kompetencah. Projekt bo poseben poudarek namenil krepitvi samozavesti, komunikacijskih veščin in socialne vključenosti romskih žensk ter podpori pri vključevanju v izobraževalne, zaposlitvene in skupnostne aktivnosti.

Aktivnosti bodo izvajane na vključujoč in kulturno senzibilen način, prilagojen potrebam ciljne skupine. Poleg neposrednega dela z udeleženkami projekt vključuje tudi ozaveščevalne aktivnosti za širšo javnost, katerih namen je zmanjševanje stereotipov in predsodkov ter spodbujanje enakih možnosti žensk in moških.

Projekt prispeva k zmanjševanju socialne izključenosti romskih žensk, izboljšanju njihove informiranosti in povečanju možnosti za večjo samostojnost ter aktivno participacijo v lokalnem okolju. Z vzpostavljanjem podporne mreže, individualnim pristopom in prenosom pridobljenih znanj projekt ustvarja pogoje za trajnejše pozitivne spremembe tako za udeleženke kot za širšo skupnost.
Povzetek projekta je avtorsko delo prijavitelja.

